
ఎప్పుడెప్పుడా అని సినీ ప్రియులు ఎదురుచూస్తున్న కబురు రానే వచ్చింది. మహేశ్ తాజా సినిమా విడుదల తేదీ ఖరారైంది. వచ్చే ఏడాది ఏప్రిల్ 27న ఈ చిత్రాన్ని విడుదల చేయడానికి నిర్మాత దానయ్య డీవీవీ నిర్ణయించారు.  కొరటాల శివ దర్శకత్వంలో రూపొందుతున్న ఈ చిత్రంలో కైరా అద్వానీ నాయిక. డీవీవీ ఎంటర్టైన్మెంట్స్ ఎల్ఎల్పీ నిర్మిస్తోంది. డి.పద్మావతి సమర్పిస్తున్నారు. ‘శ్రీమంతుడు’ తర్వాత మహేశ్ - కొరటాల శివ కాంబినేషన్లో వస్తోన్న చిత్రమిది. హైదరాబాద్లో రూపొందించిన ప్రత్యేకమైన సీఎం క్యాంప్ ఆఫీస్ సెట్లో ప్రస్తుతం కీలక సన్నివేశాలను చిత్రీకరిస్తున్నారు. నిర్మాత మాట్లాడుతూ ‘‘నవంబర్ 7 వరకు హైదరాబాద్లో షూటింగ్ చేస్తాం.   వచ్చేనెల 22 నుంచి ఔట్ డోర్ షెడ్యూల్ నాన్స్టాప్గా చేస్తాం. మహేశ్, కొరటాల శివ కాంబినేషన్లో మా  సంస్థలో ఈ సినిమా నిర్మించడం ఆనందంగా ఉంది. మహేశ్ కెరీర్లో పవర్ఫుల్ చిత్రంగానూ, మా బ్యానర్లో ప్రతిష్టాత్మక చిత్రంగానూ నిలుస్తుంది. ఏప్రిల్ 27న వేసవి స్పెషల్గా విడుదల చేస్తాం’’ అని చెప్పారు. ఈ చిత్రానికి సంగీతం: దేవిశ్రీ ప్రసాద్, ఫైట్స్: పీటర్ హెయిన్స్, కెమెరా: రవి.కె.చంద్రన్.

eppudeppuda ani cinee priyulu eduruchustunna kaburu raane vachindi. mahesh taja sinima vidudala tedee khararaindi. vache edaadi epril 27na ee chitraanni vidudala cheyadaaniki nirmaata daanayya dvv nirnayinchaaru.  koratala shiva darsakatvamlo roopondutunna ee chitramlo kaira adwani naayika. dvv entertinements ellp nirmistondi. di.padmavati samarpistunnaaru. ‘srimantudu’ tarvaata mahesh - koratala shiva combinationlo vastonna chitramidi. hyderabadlo roopondinchina pratyekamaina cm camp offies setlo prastutam keelaka sannivesaalanu chitrikaristunnaru. nirmaata maatlaadutuu ‘‘navambar 7 varaku hyderabadlo shooting chestam.   vachenela 22 nunchi out dor shedule nanstapga chestam. mahesh, koratala shiva combinationlo maa  samsthalo ee sinima nirminchadam aanandamgaa undi. mahesh kereerlo powerful chitramgaanuu, maa byaanarlo pratishtaatmaka chitramgaanuu nilustundi. epril 27na vesavi speshalga vidudala chestam’’ ani cheppaaru. ee chitraaniki sangeetam: devishree prasad, fites: peater hains, kemera: ravi.ke.chandran.